cyanic-selkie/wikianc huggingface dataset:
დევიდ უინფილდი
ფოტოგრაფია
საბედნიეროდ, ფოტოების ნაწილი უკვე განთავსებული იყო კონვეის ბიბლიოთეკასა და დუმბარტონ-ოქსში, რითიც ისინი გადაურჩა ხანძარს, რომელმაც უინფილდის ბიბლიოთეკის დიდი ნაწილი გაანადგურა. უინფილდის ფოტოსურათები უმნიშვნელოვანესი რესურსია მკლევარებისთვის, რომლებსაც არ ჰქონდათ შესაძლებლობა ბიზანტიური ძეგლები თავად ეხილათ. აღსანიშნავია, რომ მრავალი ადგილი, სადაც უინფილდი მუშაობდა, წლების შემდეგ განადგურდა, გაიძარცვა და დაზიანდა.
პირადი ცხოვრება
უინფილდი დაქორწინდა ჯუნ უეინრაითზე. მათ შეეძინათ სამი შვილი — ედუარდი, დიანა და ნენსი, ყველა მათგანი დაიბადა ნიქოზიის საავადმყოფოში იმ დროს, როდესაც წყვილი ლაგუდერაში ცხოვრობდნენ. ბავშვებმა ადრეული წლები კვიპროსში გაატარეს, ესწრებოდნენ სოფლის სკოლას და სახლში სწავლობდნენ დედის დახმარებით. მოგვიანებით უინფილდმა და მისმა მეუღლემ კუნძულ მალზე შეიძინეს დანგრეული ფერმა და დაიწყეს მიწათმოქმედება. დევიდ უინფილდი გარდაიცვალა კუნძულ მალზე შაბათ დღეს, 2013 წლის 28 სექტემბერს და დაკრძალულია იქვე.
სქოლიო
კატეგორია:დაბადებული 1929 კატეგორია:გარდაცვლილი 2013 კატეგორია:ბიზანტისტიკა
სირიანა
სირიანა (Syriana) — 2005 წლის ამერიკული გეოპოლიტიკური თრილერი. ფილმი ეხება ამერიკული მსხვილი კორპორაციების ინტერესებს ახლო აღმოსავლეთის ნავთობსაბადოების მიმართ.
სიუჟეტი
ფილმში რამდენიმე სიუჟეტური ხაზია იკვეთება. ცენტრალური სადაზვერვო სამმართველოს აგენტი ბობ ბარნსი ბეირუთში ჩადის საიდუმლო დავალების შესასრულებლად. ნავთობის ბროკერი ბრაიანი ოჯახური ტრაგედიის შემდეგ მიატოვოებს ცოლ-შვილს და მუშაობას იწყებს ერთ-ერთ ამირასთან ფინანსურ კონსულტანტად. ბენეტ ჰოლიდეი, ამერიკელი ადვოკატი, იკვლევს მსხვილი ამერიკული ნავთობკომპანიების შერწყმის საქმეში კორუფციის ფაქტებს. საბოლოოდ ყველა მოქმედება ერთ ისტორიაში ერთიანდება.
ჯილდოები
ოსკარი
ოქროს გლობუსი
რესურსები ინტერნეტში
კატეგორია:ამერიკული ფილმები კატეგორია:2005 წლის ფილმები კატეგორია:პოლიტიკური ფილმები კატეგორია:წიგნებზე დაფუძნებული ფილმები
Justice (ჯგუფი)
Justice (სტილიზებული, როგორც Jus†ice) — ფრანგული ელექტრონული დუეტი, რომელშიც შედიან გასპარ მიშელ ანდრე ოჟე  (Gaspard Augé)(დ. 21 მაისი, 1979, დუბი) და ქსავიე დე როსნე  (Xavier de Rosnay)(დ. 2 ივლისი 1982, სენა და მარნა). ეს არის ერთ-ერთი ყველაზე წარმატებული ჯგუფი ლეიბლზე Ed Banger Records-ზე მისი მენეჯერია ლეიბლის ხელმძღვანელი, პედრო ვინტერი. Justice ცნობილია როკ-მუსიკისა და ინდის ელემენტებით თავის სიმღერებსა და იმიჯში.
სქოლიო
კატეგორია:ფრანგული ელექტრონული ჯგუფები კატეგორია:2000-იანი წლების ჯგუფები კატეგორია:2003 წელს ჩამოყალიბებული ჯგუფები
ალონსო კანო
ალონსო კანო (Alonzo Cano; დ. 19 მარტი, 1601, გრანადა, ესპანეთი — გ. 3 სექტემბერი 1667, იქვე) — ესპანელი მოქანდაკე და ფერმწერი, ბაროკოს წარმომადგენელი. 1616 წლიდან სწავლობდა სევილიაში, 1637 წლამდე იქვე მუშაობდა. კანოს პოლიქრომული პლასტიკა (წმინდანთა სტატუები და ბიუსტები გრანადის ტაძრისათვის, 1658–1660) მონუმენტურია, გამოირჩევა ექსპრესიულობით, ნაკლებ თვითმყოფია მისი ფერწერა, რომლისთვისაც დამახასიათებელია იდეალიზაცია, გარეგნული სილამაზე და იტალიური ხელოვნების გავლენა. 1703 წელს კანოს პროექტით (არქიტექტორი. ხ. გრანადოსი) აიგო გრანადის ტაძრის დასავლეთი ფასადი.
სქოლიო
კატეგორია:ესპანელი მოქანდაკეები კატეგორია:ესპანელი მხატვრები კატეგორია:დაბადებული 19 მარტი კატეგორია:დაბადებული 1601 კატეგორია:გარდაცვლილი 3 სექტემბერი კატეგორია:გარდაცვლილი 1667
კალიქსტუს I
მინი|220პქ|კალიქსტუს I კალიქსტუს I (Callistus; დ. უცნობია — გ. 11 ოქტომბერი, 222) — რომის პაპი დაახლ. 217–222 წლებში. კათოლიკური ეკლესიის წმინდანი. მან ნათლობის საიდუმლო დაამკვიდრა. მის დროს დადგინდა წმინდა წიგნების ნუსხა, რომელთა შინაარსიც კანონიკურად გამოცხადდა, მანამდე კანონიკურ წიგნად მხოლოდ ძველი აღთქმა ითვლებოდა. ახალ აღთქმაში ოთხი სახარება, პეტრეს, იოანეს, პავლეს წერილები და სხვა წმინდა წიგნები. იგი ეწამა თავისი ქრისტიანული სარწმუნოებისა და რომის კათოლიკური ეკლესიისთვის. ხსენების დღე 14 ოქტომბერი.
სქოლიო
კატეგორია:რომის პაპები კატეგორია:პიროვნებები გაურკვეველი დაბადების თარიღით კატეგორია:გარდაცვლილი  11 ოქტომბერი კატეგორია:გარდაცვლილი 222 კატეგორია:კათოლიკური ეკლესიის წმინდანები
ბლაგოვეშჩენსკი
ბლაგოვეშჩენსკი (Благовещенск) — ქალაქი რუსეთში, ამურის ოლქის ადმინისტრაციული ცენტრი. მდებარეობს მდინარე ამურის მარცხენა ნაპირზე, იქ სადაც მას შეერთვის მდინარე ზეა. მოსკოვიდან 7985 კილომეტრზე. ჩინეთის საზღვართან. მის პირდაპირ ამურის მეორე მხარეზე არის ჩინეთის ქალაქი ხეიხე.
ისტორია
დაარსდა 1856 წელს, როგორც უსტ-ზეის სამხედრო პოსტი. 1858 წელს მიიღო დღევანდელი სახელწოდება და მიენიჭა ქალაქის სტატუსი. 1920-1922 წწ. შედიოდა შორეული აღმოსავლეთის რესპუბლიკის შემადგენლობაში.
მოსახლეობა
ქალაქის მოსახლეობა ასე იცვლებოდა წლების მიხედვით:
კულტურა
ქალაქში ორი მართლმადიდებლური ეკლესია, თოჯინების თეატრი, დრამის თეატრი, ორი პარკი, ოთხი კინოთეატრი და მუზეუმია.
სქოლიო
კატეგორია:ამურის ოლქის ქალაქები
ანდრონიკე III კომნენოსი
ანდრონიკე III დიდი კომნენოსი (Ανδρόνικος Γ΄ Μέγας Κομνηνός; დ. დაახლ. 1310 — გ. 8 იანვარი, 1332) — ტრაპიზონის იმპერიის მეათე იმპერატორი 1330–1332  წლებში, კომნენოსების დინასტიის წარმომადგენელი. იმპერატორ ალექსი II-ისა და ჯიაჯაყ ჯაყელის შვილი.
მმართველობა
პირველი რაც ანდრონიკე III-მ ხელისუფლებაში მოსვლის შემდეგ გააკეთა, იყო თავისი უმცროსი ძმების გიორგისა და მიხეილის დახოცვა. ერთ-ერთი ძმა ბასილი კი კონსტანტინოპოლში გაიქცა. ანდრონიკეს ამ ქმედებებმა გამოიწვია მოსახლეობის აღშფოთება და ქვეყანა სამოქალაქო ომამდე მიივანა, რის შედეგადაც მმართველობის მეოცე თვეს იგი მოკლეს. ანდრონიკეს მემკვიდრე გახდა უკანონოდშობილი შვილი მანუელ II.
ლიტერატურა
კატეგორია:ტრაპიზონის იმპერატორები კატეგორია:დაბადებული 1310 კატეგორია:გარდაცვლილი 8 იანვარი კატეგორია:გარდაცვლილი 1332
Pseudolasius waigeuensis
Pseudolasius waigeuensis — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Pseudolasius-ს გვარიდან. მიეკუთვნება Formicinae-ს ქვეოჯახს. .
ბიზანტისტიკა
ბიზანტისტიკა, ბიზანტიოლოგია — ჰუმანიტარული მეცნიერებების ინტერდისციპლინარული განშტოება, რომელიც მოიცავს აღმოსავლეთ რომის იმპერიის ისტორიას, კულტურას, დემოგრაფიას, ტანისამოს, რელიგია/თეოლოგია, ხელოვნება, ლიტერატურა/ეპიგრაფია, მუსიკა, მეცნიერება, ეკონომიკა, მონეტებსა და პოლიტიკას. გერმანიაში დისციპლინის ფუძემდებელად ითვლება ფილოლოგი ჰიერონიმუს ვულფი (1516–1580), რენესანსის ჰუმანისტი, რომელმაც აღმოსავლეთ რომის იმპერიას უწოდა „ბიზანტია“, რომელიც 476 წელს დასავლეთ რომის იმპერიის დაცემის შემდეგაც განაგრძობდა არსებობას. ოსმალეთის იმპერიის მიერ კონსტანტინოპოლის დაპყრობიდან, ასი წლის შემდეგ, ვულფმა დაიწყო ბიზანტიელი ფილოსოფოსების ნაშრომების შეგროვება, რედაქტირება და მათი თარგმნა. სხვა ჰუმანისტების მეშვეობით ბიზანტიოლოგია დამკვიდრდა ჰოლანდიასა და იტალიაში. ბიზანტიოლოგის მკლევარს ბიზანტისტი ეწოდება.
სქოლიო
კატეგორია:ბიზანტისტიკა კატეგორია:აზია თემის მიხედვით კატეგორია:ევროპეისტიკა
შვიდი პატარა მოთხრობა პირველ სიყვარულზე
შვიდი პატარა მოთხრობა პირველ სიყვარულზე — 1981 წლის ქართული საბჭოთა ფილმი. რეჟისორი გიორგი მატარაძე.
სიუჟეტი
ფილმში გადმოცემულია შვიდი დამოუკიდებელი ამბავი მოზარდების პირველი გულუბრყვილო სიყვარულის, რაინდული თავგადასავლებისა და ზოგჯერ პირველი იმედგაცრუების შესახებ: „ოქროპირი“, „სუფლიორი“, „კახური ცარცის წრე“, „საზამთრო“, „მენუეტი“, „აქსელერაცია“ და „მხოლოდ შენ ერთს“.
ფილმი გადაღებულია საქართველოს ტელევიზიისა და რადიოს სახელმწიფო კომიტეტის შეკვეთით.
სქოლიო
კატეგორია:ქართული ფილმები კატეგორია:1981 წლის ფილმები კატეგორია:ქართულენოვანი ფილმები კატეგორია:ფილმები ბავშვების შესახებ
მეზოპაუზა
მინი|270პქ|დედამიწის ატმოსფეროს სტრუქტურა მეზოპაუზა (მეზო... და ლათ. pausa – შეწყვეტა, შეჩერება) — დედამიწის ატმოსფეროს გარდამავალი ფენა მეზოსფეროსა და თერმოსფეროს შორის. ვრცელდება დაახლოებით 80-90 კმ სიმაღლეზე. მეზოპაუზის ფარგლებში მოქცეულია ტემპერატურის მინიმუმი, რომელიც შეადგენს დაახლოებით –100°C-სს (ტემპერატურა მუდმივია ან გრადიენტული). მის ზევით (დაახლოებით 400 კმ-მდე) ტემპერატურა ისევ იწყებს ზრდას. მეზოპაუზაში არსებული ტემპერატურა დედამიწის ატმოსფეროში ყველაზე ცივია. საინტერესო თავისებურება არის ის, რომ ზაფხულში არსებული ტემპერატურა უფრო ცივია ვიდრე ზამთარში. ხშირად ეს გარემოება ცნობილია მეზოპაუზის ანომალიის სახელწოდებით. ამ სიმაღლეზე შეინიშნება ატმოსფეროს ფენომენის — ვერცხლისფერი ღრუბლების არსებობა. დაკვირვებების შედეგად გამოირკვა, რომ მეზოპაუზაში ტემპერატურა კლებას განიცდის, ამასთანავე ამ ცვლილების საკითხზე მიმდინარეობს კვლევითი სამუშაოები. აღნიშნულ ფენომენთან დაკავშირებული კვლევების მოდელირება აგრეთვე შესრულებულია.
სქოლიო
კატეგორია:დედამიწის ატმოსფერო
Pseudolasius weissi
Pseudolasius weissi — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Pseudolasius-ს გვარიდან. მიეკუთვნება Formicinae-ს ქვეოჯახს. .
სქოლიო
კატეგორია:ჭიანჭველები
ბოტსვანა-საქართველოს ურთიერთობები
ბოტსვანა-საქართველოს ურთიერთობები — წარმოადგენს ურთიერთობებს ბოტსვანასა და საქართველოს შორის. ბოტსვანამ და საქართველომ დიპლომატიური ურთიერთობა დაამყარეს 2010 წლის 15 იანვარს. „საქართველოსა და ბოტსვანას რესპუბლიკას შორის დიპლომატიური ურთიერთობების დამყარების შესახებ ერთობლივი კომუნიკეს“ ხელმოწერის ცერემონიალი გაიმართა ნიუ-იორკში, გაერთიანებული ერების ორგანიზაციასთან საქართველოს მუდმივ წარმომადგენლობაში.
ერთობლივი კომუნიკეს თანახმად, საქართველო და ბოტსვანა ორმხრივ ურთიერთობებს განავითარებენ საერთაშორისო სამართლის ფუძემდებლური ნორმების - ტერიტორიული მთლიანობის, საზღვრების ურღვეობის, ერთმანეთის შიდა საქმეებში ჩაურევლობისა, და სუვერენული თანასწორობის პრინციპების შესაბამისად.
რესურსები ინტერნეტში
კატეგორია:საქართველოს დიპლომატიური ურთიერთობები
კოსოვოს მთავრობა
thumb|200px|კოსოვოს მთავრობა thumb|მთავრობის ადმინისტრაციის შენობა [[პრიშტინაში.]] კოსოვოს მთავრობა (Qeveria e Kosovës), ოფიციალურად კოსოვოს რესპუბლიკის მთავრობა (Qeveria e Republikës së Kosovës) — კოსოვოსს რესპუბლიკის აღმასრულებელი ხელისუფლება. შედგება სამთავრობო მინისტრებისგან, პრემიერ-მინისტრის ხელმძღვანელობით. პრემიერ-მინისტრს ირჩევს კოსოვოს პარლამენტი. მინისტრებს ნიშნავს პრემიერ-მინისტრი და შემდეგ მას ადასტურებს პარლამენტი.
რესურსები ინტერნეტში
კატეგორია:კოსოვოს მთავრობა კატეგორია:კოსოვოს პოლიტიკა
BIOS
220px|მინი
შეტანა-გამოტანის საბაზისო სისტემა (Basic Input Output System — BIOS) — კომპიუტერული სისტემების დე ფაქტო მინიპროგრამა.
BIOS-ის მთავარი ფუნქციაა უზრუნველყოს ოპერაციული სისტემის ჩატვირთვა. ამ პროგრამას დიდი დანიშნულება აქვს კომპიუტერის მუშაობაში.
BIOS ინახება დედაპლატის ურყევ ჩიპზე. იგი ამა თუ იმ კომპიუტერისათვის ინდივიდუალურად იქმნება, გამომდინარე სისტემის ჩიპსეტიდან. BIOS-მა რომ იფუნქციონიროს, დედაპლატაზე დამაგრებულია სპეციალური ბატარეა რომელიც კვებავს BIOS-ის მიკროსქემას.
BIOS-ის პარამეტრები განსაზღვრავენ კომპიუტერის მოწყობილობების მუშაობას, ამიტომაც ზოგიერთი განსაზღვრული პარამეტრის ცვლილებამ შეიძლება გამოიყვანოს კომპიუტერი მწყობრიდან.
ქფარ-შმარიაჰუ
ქფარ-შმარიაჰუ — ადგილობრივი საბჭო ისრაელში, შედის თელ-ავივის რაიონის შემადგენლობაში. დაარსდა 1937 წელს, ფართობი - 2,6 კმ2, მოსახლეობა 1800 (2003 წელი).
რესურსები ინტერნეტში
კატეგორია:ისრაელის დასახლებული პუნქტები
სტეფანწმინდისა და ხევის ეპარქია
მინი|მარჯვნივ|250 პქ|სტეფანწმინდისა და ხევის ეპარქიის რუკა სტეფანწმინდისა და ხევის ეპარქია — საქართველოს ეკლესიის სამღვდელმთავრო აღმოსავლეთ საქართველოში, მოიცავს მდინარეების თრუსოს, თერგისა და სნოსწყლის აუზებს. ეპარქიის შემადგენლობაშია დაბა სტეფანწმინდა (ყოფ. ყაზბეგი) და მისი მუნიციპალიტეტი (ისტორიული პროვინცია - ხევი), ადრინდელი შუა საუკუნეების წანარეთი. ქვეყნის თანამედროვე საეპარქიო დანაწილების საფუძველზე სამღვდელმთავრო ტერიტორიას აღმოსავლეთიდან ესაზღვრება თიანეთისა და ფშავ-ხევსურეთის ეპარქია, სამხრეთ-აღმოსავლეთიდან - წილკნისა და დუშეთის, დასავლეთიდან და სამხრეთ-დასავლეთიდან - ნიქოზისა და ცხინვალის ეპარქიები, ჩრდილოეთიდან - საქართველო-რუსეთის სახელმწიფო საზღვარი.
ისტორია
XVI-XVII საუკუნეებში, ეპარქიათა შორის საზღვრების მოწესრიგების შემდეგ, აღნიშნული ტერიტორიაზე წილკნელ მღვდელმთავარის საეკლსიო იურისდიქცია აღდგა. მას ქორეპისკოპოსი მართავდა, რომელიც ხევის სიონში იმყოფებოდა და ძირითადად ხევსა და მის მიმდებარე ტერიტორიების საეკლსიო ცხოვრებას მართავდა.
თანამედროვე სტეფანწმინდისა და ხევის ეპარქიის ტერიტორიაზე ადრიდანვე მრავალ თავდადებულ მამულიშვილსა და ეკლესიის გამოჩენილ პირს უმოღვაწია. მრავალთაგან აღსანიშნავია ღირსი წმ. იოსებ ხუცესი (მოხევე) სასწაულმოქმედი; მე-18 საუკუნეში ინგუშეთსა და ოსეთში რუსეთის სამისიონერო საქმიანობის ერთ-ერთი ინიციატორი იოსებ ქვაბულისძე (1676-1750 წწ.); მთავარეპისკოპოსი იოანე ქარუმიძე - წილკნელი 1762-1802 წწ. , მან ერეკლე II ბრძანებით დაიწყო მისიონერობა და ოს ყმაწვილებს ასწავლიდა წერა-კითხვას. იმ პერიოდში განსაკუთრებით სახელგანთქმული მისიონერი იყო გერვასი მაჭავარიანი, წილკნელ-სამთავნელი (1803-1817 წწ.) ეპისკოპოსი და სხვა.
1917 წელს საქართველოს ეკლესიის ავტოკეფალიის აღდგენისას თავის ძველ საზღვრებში განახლდა წილკნის უძველესი სამღვდელმთვროც. 20-იანი წლებიდან დაწყებული რეპრესიების გამო, ხევის თემში არსებულ ეკლესია-მონასტრებში ფაქტობრივად აკრძალული იყო წირვა-ლოცვის აღსრულება. ამ მხარეში ღრმა სულიერებით გამორჩეულ ოჯახთაგან უპირველესად ხევის ცნობილი პიროვნების შიოლა ღუდუშაურის შთამომავლის გიორგი შიოლაშვილი-ღუდუშაურისა და ნატალია კობაიძის სტუმართმოყვარე და ღვთისმოსავი ოჯახი გამოირჩეოდა. ამ ოჯახში აღიზარდა საქართველოს ეკლესიის მომავალი მწყემსმთავარი, სრულიად საქართველოს კათოლიკოს-პატრიარქი, უწმინდესი და უნეტარესი ილია II შიოლაშვილი-ღუდუშაური.
მისი უწმინდესობისა და უნეტარესობის, სრულიად საქართველოს კათოლიკოს-პატრიარქის ილია II ლოცვა-კურთხევით თავის მშობლიურ კუთხეში, 2002 წლის 17 ოქტომბერს საქართველოს ეკლესიის წმინდა სინოდის განჩინებით დაფუძნდა ეპარქია. ახლადდაარსებული სტეფანწმინდისა და ხევის სამღვდელმთავრო წილკნის ეპარქიას გამოეყო. ეპარქიის პირველ მმართველ მღვდელმთავრად გამორჩეულ იქნა ყაზბეგის რაიონის სოფლების სნოს, ახალციხისა და კარკუჩის ეკლესიების წინამძღვარი, იღუმენი პეტრე ცაავა.
ამჟამად ეპარქიის მმართველი მღვდელმთავარია ეპისკოპოსი იეგუდიელ ტაბატაძე.
რესურსები ინტერნეტში
კატეგორია:საქართველოს ეპარქიები
პონტიანუსი (პაპი)
მინი|მარჯვნივ|150px|პონტიანუსი პონტიანუსი (Pontianus; დ. უცნობია — გ. 28 სექტემბერი, 235) — რომის პაპი 230 წლის 21 ივლისიდან — 235 წლის 29 სექტემბრამდე. კათოლიკური ეკლესიის წმინდანი. ხსენების დღე 19 ნოემბერი.
პონტიანე შედარებით ცნობილია, ვიდრე მისი წინამორბედები.
რესურსები ინტერნეტში
კატეგორია:რომის პაპები კატეგორია:პიროვნებები გაურკვეველი დაბადების თარიღით კატეგორია:გარდაცვლილი 28 სექტემბერი კატეგორია:გარდაცვლილი 235 კატეგორია:კათოლიკური ეკლესიის წმინდანები
Studio Ghibli
Studio Ghibli, Inc. (株式会社スタジオジブリ) — იაპონური ანიმაციური სტუდია. სახელი მომდინარეობს იტალიელების მიერ მეორე მსოფლიო ომში საჰარაში სკაუტების თვითმფრინავებისთვის შერქმეული მეტსახელისგან, რომელიც თავის მხრივ ლიბიური სიტყვისგან მომდინარეობს და ნიშნავს საჰარას უდაბნოს ცხელ ქარს (რომელსაც ასევე სიროკოს უწოდებენ). მიუხედავად იმისა, რომ იტალიური სიტყვა მაგარი /გ/–თი გამოითქმის, სტუდიის სახელის იაპონური გამოთქმაა „ჯიბური“. ვერსია ამ სახელის მიღმა იყო ის, რომ სტუდიამ ახალი ქარი შემოიტანა იაპონური ანიმაციურ ინდუსტრიაში. კომპანიის ლოგოზე გამოსახულია ტოტორო – ფილმის „ჩემი მეზობელი ტოტორო“ მთავარი გმირი.
რესურსები ინტერნეტში
კატეგორია:ანიმაციური სტუდიები კატეგორია:ანიმე კატეგორია:იაპონიის კომპანიები კატეგორია:იაპონური კინო
ტრიშა ტანაკა მკვდარია
ტრიშა ტანაკა მკვდარია ― ამერიკული სატელევიზიო შოუს, დაკარგულების მესამე სეზონის მეათე და საერთო ჯამში 59-ე ეპიზოდი. ეპიზოდის რეჟისორია ერიკ ლანიოვილი, სცენარის ავტორები კი: ედვარდ კიტსისი და ადამ ჰოროვიცი. ეპიზოდი პირველად 2007 წლის 28 თებერვალს აშშ-ში The American Broadcasting Company-ის ეთერში გაუშვეს. ფლეშბექებში ჰიუგო რეიესის (ხორხე გარსია) ისტორიაა მოთხრობილი.
ეპიზოდი აშშ-ში დაახლოებით 12.78 მილიონმა შინამეურნეობამ ნახა.
ბაბური
მინი|მარჯვნივ|220პქ.|მოგოლი იმპერატორი ბაბური ბაბური, ზაქირ ად-დინ მუჰამად ბაბური (დ. 14 თებერვალი, 1483 — გ. 26 დეკემბერი, 1530) — თემურიდი, ინდოეთის მმართველი, მხედართმთავარი, 1526 წელს ინდოეთში დიდ მოგოლთა იმპერიის დამაარსებელი. ცნობილია აგრეთვე, როგორც პოეტი, მწერალი, შემოქმედი.
ბიოგრაფია
მინი|მარჯვნივ|220პქ.|ბაბურის საფლავი ქაბულში მინი|მარჯვნივ|220პქ.|ბაბურის საფლავი ახლო ხედით დაიბადა 1483 წლის 14 თებერვალს ანდიჯანში. სახელი ბაბური აღნიშნავს „ლომს, მეომარს, ლეოპარდს“. იგი მოდიოდა თემურიდების შტოდან და თემურლენგის პირდაპირი შთამომავალი იყო. მისი მამა ომარ-შეიხი თემურის მესამე ვაჟის მირან-შაჰის შვილიშვილის შვილი იყო. თავის მხრივ თემური ეკუთვნოდა ბარლას შტოს. ყაზახი ისტორიკოსი იუდინი ამტკიცებს, რომ მოგოლები იყვნენ თურქულენოვანი ტომები. ბრიტანულ ორიენტალისტიკაში ბაბური ითვლება ბარლას-თურქად. ინდურ ისტორიოგრაფიაში ის ითვლება ჩაღათაელ თურქად. 12 წლის ასაკში ბაბურმა მამისგან მემკვიდრეობით მიიღო ფერღანის ტახტი. მისი მამა ომარ-შეიხი 1494 წელს 39 წლის ასაკში გარდაიცვალა. ამის შემდეგ ბაბური დიდი ხნის მანძილზე ეწეოდა ბრძოლას თავგასულ ფეოდალებთან.
პოლიტიკური მოღვაწეობა
ფერღანის მმართველი 1494—1504 წლებში. ქაბულის მმართველი 1504—1526 წლებში. თემურიდების იმპერიის მეთაური ფადიშაჰის ტიტულით 1507—1526 წლებში. მავერანნაჰრის მმართველი 1497—1498 და 1511—1512 წლებში. ყანდაარის მმართველი 1512—1526 წლებში. ინდოსტანის ფადიშაჰი 1526—1530 წლებში.
ბაბურმა ადრე დაკარგა მამა ბრმა შემთხვევის წყალობით. 12 წლის გამოუცდელ ბავშვს მოუწია ბრძოლა მემკვიდრეობის შენარჩუნებისათვის. მისი ამბიციები — გამხდარიყო მავერანნაჰრის მეთაური, იმდენად დიდი იყო, რომ სრულიად ყრმამ გადაწვიტა ძალაუფლებისათვის ბრძოლაში ჩაბმა, სადაც ის შეხვდა ბევრად უფრო გამოცდილ ჩინგიზიდს - შეიბანი ხანს, რომელიც უკვე 50 წლისა იყო. თემურიდებს შორის ატეხილმა შიდაკონფლიქტებმა ბაბურის დამარცხება გამოიწვია. შეიბანი ხანის მიერ სამარყანდის აღების ცნობამ ბაბურის გული სიმწრით აავსო. ის თავის მემუარებში მოგვიანებით წერდა: თითქმის ას ორმოცი წელი ეკუთვნოდა ჩვენს სახლს ქალაქი სამარყანდი და ვინ იცის საიდან მოსულმა უცხოელმა მტერმა დაიპყრო იგიო"... 1500—1505 წლებში შეინაბი ხანი განდევნილ იქნა ავღანეთში, სადაც მან დააარსა ახალი სახელმწიფო დედაქალაქით ქაბულში. 1512 წლამდე ის წარუმატებლად ცდილობდა დაებრუნებინა ბუხარა და სამარყანდი. 1519 წელს ბაბურმა დაასრულა ლაშქრობა ქაბულიდან ჩრდილო-დასავლეთ ინდოეთში და 1526 წელს მიიღო გადაწყვეტილება გაელაშქრა დელიზე. ბრძოლებში დელის მმართველ იბრაჰიმ ლოდის წინააღმდეგ 1526 წლის აპრილში პანიპატთან ახლოს და 1527 წელს რაჯპუტის თავად სანგრამ სინგხთან (სიკრის სიახლოვეს) ბაბურმა გამარჯვება მოიპოვა. ის თავის ბრძოლებში წარმატებით იყენებდა ახალ ცეცხლსასროლ იარაღს — ზარბაზნებსა და თოფებს. წარმატებული ბრძოლების შედეგად მან თავისი საზღვრები გააფართოვა და ახლადშექმნილი იმპერიის დედაქალაქად გამოაცხადა აგრა. 1520-იან წლებში ბაბურმა მშვიდობიანი და კეთილმეზობლური ურთიერთობები დაამყარა შებანი ხანის მემკვიდრეებთან. 1528 წელს შებანიდებმა ინდოეთში გამარჯვების აღსანიშნავად ელჩები აწვიეს ბაბურს. 1529 წელს უკვე მის სამფლობელოებში შედიოდა აღმოსავლეთ ავღანეთი, პენჯაბი და მდინარე განგას ხეობა ბენგალიის საზღვრებამდე. 1530 წელს გარდაცვალებამდე ცოტა ხნით ადრე ბაბურმა ელჩი გაუგზავნა რუსეთის თავადს, ვასილი ივანეს ძეს. ელჩმა მოსკოვამდე მხოლოდ 1533 წელს მიაღწია.
შემოქმედება
ბაბურს მიმოწერა ჰქონდა ალიშერ ნავოისთან. ეს იყო მისი თანამედროვე შუააზიელი პოეტი, ფილოსოფოსი და სახელმწიფო მოღვაწე. ბაბურის ლექსები იწერებოდა თურქულ ენაზე. გამოირჩეოდა გულწრფელობით და ღრმა სულიერებით. თუმცა მისი მთავარი ნაშრომია ავტობიოგრაფიული ხასიათის თხზულება "ბაბურ-ნამე". ეს არის ისტორიულ ლიტერატურაში ავტობიოგრაფიული ჟანრის პირველი ნაწარმოები და გადმოგვცემს მოვლენებს 1493 წლიდან ვიდრე 1529 წლამდე. ნაწარმოები ცოცხლად გადმოგვცემს ყოფაცხოვრების დეტალებს, ეპოქის ტრადიციებს და ა. შ. დიდი ფრანგი აღმოსავლეთმცოდნე ლუი ბაზანი თავის შესავალში ფრანგული თარგმანისათვის (1980 წელს) წერდა, რომ ავტობიოგრაფია (ბაბურის) ისლამურ ლიტერატურაში წარმოადგენს ძალიან იშვიათ ჟანრს. სიცოცხლის ბოლო წლებში სამშობლოს დაკარგვის თემა გახდა ბაბურის ლირიკის ერთ-ერთი ცენტრალური თემა. თანამედროვე მსოფლიოს ორიენტალისტიკაში აღიარებულია ბაბურის, როგორც ისტორიკოსის, გეოგრაფის, პროზაიკოსის, პოეტისა და ეთნოგრაფის დიდი დამსახურება. მისი მემკვიდრეობა შეისწავლება მსოფლიოს თითქმის ყველა მსხვილ აღმოსავლეთმცოდნეობის ცენტრებში ( აშშ-ში, თურქეთში, იტალიაში, ინგლისში, ინდოეთში, პაკისტანში და სხვ.) ინგლისური ლიტერატურის ერთ-ერთი კლასიკოსი ართურ კონან დოილი ბაბურს უწოდებდა დიდ უზბეკ პოეტს. ბაბურის ქალიშვილმა გულბადან ბეგიმმა გააგრძელა მამის ლიტერატურული ტრადიციები და შექმნა ისტორიული თხზულება "ჰუმაიონ-ნამე"
გარდაცვალება
ბაბური გარდაიცვალა 1530 წლის 26 დეკემბერს აგრაში დიზენტერიით. არსებობს ვერსია იმის შესახებაც თითქოს ის გარდაიცვალა ფსევდოტუბერკულოზით. ანდერძის თანახმად, მისი ნეშტი გადაასვენეს ქაბულში მის მიერვე დაარსებულ ბაღში. მოგვიანებით აქ აგებულ იქნა მავზოლეუმი. ბაბურის მემკვიდრე გახდა უფროსი ვაჟი ჰუმაიონი
ლიტერატურა
კატეგორია:თემურიდები კატეგორია:დიდ მოგოლთა იმპერატორები კატეგორია:დაბადებული 1483 კატეგორია:გარდაცვლილი 1530 კატეგორია:დაბადებული 14 თებერვალი კატეგორია:გარდაცვლილი 26 დეკემბერი
სარაევოს მკვლელობა
thumb|right|გავრილო პრინციპი სერბეთი 1914 წლისთვის დამოუკიდებელი სახელმწიფო იყო, ბოსნია კი ავტრო–უნგრეთის იმპერიის ნაწილი (ოკუპირებული 1878 წელს და ანექსირებული 1908 წელს), დასახლებული მეტწილად სერბებით. ბოსნიური ახალგაზრდობა გაერთიანდა ანარქისტულ, ნაციონალისტურ ორგანიზაციაში "ახალგაზრდა ბოსნია" (Млада Босния), რომელიც ოკუპაციის წინააღმდეგ იბრძოდა.
thumb|left|ერცჰერცოგი ფრანც ფერდინანდი 1914 წლის 28 ივნისს ერცჰერცოგი ფრანც ფერდინანდი ჩავიდა სარაევოში გენერალ ოსკარ პოტიორეკის მიწვევით, რათა დასწრებოდა სამხედრო წვრთნებს. ფრანც ფერდიდნანდი ზომიერი ავსტრიელი პოლიტიკოსი იყო, ბოსნიელთათვის ავტონომიის მინიჭების მომხრე, რითაც თავმოყვარე "ახალგაზრდა ბოსნიის" წევრების გაღიზიანებას იწვევდა.
"ახალგაზრდა ბოსნიამ" გადაწყვიტა ავსტრიის ტახტის მემკვიდრის მკვლელობა. საქმე დაევალა 6 კაციან ჯგუფს, რომელთაგან 3 დაავადებული იყო ტუბერკულოზით, იმ დროისთვის განუკურნებელი სენით. საინტერესოა, რომ ერცჰერცოგიც ტუბერკულოზით იყო დაავადებული.
28 ივნისს, დილის 10 საათისთვის სამეფო წყვილი სარაევოში მატარებლით ჩავიდა. 10:10 საათისთვის კორტეჟი 6 მანქანისგან (თავად ერცჰერცოგის ოჯახი მეორე მანქანაში ისხდა) პოლიციის ცენტრალურ განყოფილებას მიუახლოვდა. იქ მათ შეთქმულები ელოდნენ.
ნედელკო ჩაბრინოვიჩმა (Недељко Чабриновић) ისროლა ხელყუმბარა, მაგრამ ააცილა. ფერდინანდის ნაცვლად ყუმბარამ მესამე მანქანის მღძოლი იმსხვერპლა და დაჭრა მანქანის სხვა მგზავრები, ქუჩის პოლიციელი და გამვლელები. ჩაბრინოვიჩმა წინანსწარ მომზადებული საწამლავი (კალიუმის ციანიდი) გადაყლაპა თავის მოკვლის მიზნით, თუმცა მას მხოლოდ პირღებინება დაეწყო. შესაძლოა მას მეგობრებმა ჩუმად სხვა, უფრო სუსტი საწამლავი გადასცეს. იგი შეეცადა მდინარეში გადამხტარიყო, მაგრამ ხალხმა შეიპყრო და პოლიციას გადასცა. სხვა შეთქმულებმა არეულობის გამო ვერაფერი შესძლეს. თავდასხმა თითქოს ჩაიშალა.
ფერდინანდი გაემგზავრა ქალაქის რატუშაში მოხსენების წასაკითხად. მოხსენების შემდეგ ამალის ერთ–ერთი წევრი, ბარონი მორსე, მიუახლოვდა ტახტის მემკვიდრეს და სთხოვა, უსაფრთხოების მიზნით, ქალაქის დატოვება. ფერდინანდის ნაცვლად ბარონს გენერალმა პოტიორეკმა უპასუხა: "თქვენ გგონიათ სარაევო მკვლელებითაა სავსე?" ერცჰერცოგმა გადაწყვიტა საავადყოფოში დაჭრილთა სანახავად წასვლა. სოფიმ მოითხოვა მასთან ერთად წასვლა. გადაწყვიტეს სხვა გზით წასვლა. მაგრამ პოტიორეკს დაავიწყდა მძღოლ ფრანც ურბანისთვის ამის შეხსენება.
thumb|200px|right|კორტეჟის მარშრუტი მძღოლმა შეუხვია ფრანც იოსიფის ქუჩაზე. მას მოახსენეს, რომ არასწორად მიდიოდა. ფრანც ურბანმა დაიწყო ნელ–ნელა მანქანის შემოტრიალება. სწორედ ამ დროს შეამჩნია მანქანა შეთქმულების მეორე წევრმა გავრილო პრინციპმა, რომელიც ამ დროს მაღაზიაში სენდვიჩს ყიდულობდა. გავრილო მიუახლოვდა მანქანას და ორსულ სოფის მუცელში ესროლა, ფრანც ფერდინანდს კი – ყელში. მანაც თავის მოწამვლა სცადა, მაგრამ მასაც მხოლოდ ღებინება დაეწყო, შეეცადა პისტოლეტით თავის მოკვლა, მაგრამ გამვლელებმა იარაღი გამოსტაცეს ხელიდან. ჩაბრინოვიჩისდაგვარად იგი ჯერ სასტიკად სცემა ხალხმა და მხოლოდ მერე გადასცეს პოლიციას. დაჟეჟილობები იმდენად მძიმე აღმოჩნდა, რომ მოგვიანებით ციხეში მას ხელის ამპუტაციაც კი გაუკეთეს. ფრანც ფერდინანდი და სოფი სასწრაფოდ გუბერნატორის რეზიდენციაში გადაიყვანეს, მაგრამ იარები სასიკვდილო აღმოჩნდა და ერთი საათის მერე გარდაიცვალნენ.
შეთქმულების ექვსივე მონაწილე დაპატიმრებულ იქნა. ისინი უარობდნენ ჩვენების მიცემას. მაგრამ მოგვიანებით ერთ–ერთმა მათგანმა (სავარაუდოდ, დანილო ილიჩმა) გათქვა ოპერაციის დეტალები, მათ შორის ყველაზე ფასეული ინფორმაცია – იარაღი სერბეთის მთავრობის მიერ იყო მოწოდებული.
თავდასხმის შედეგები
პრინციპის სიკვდილით დასჯა ვერ მოხერხდა, ვინაიდან იგი მხოლოდ 19 წლის იყო და ავსტრო–უნგრული კანონებით სრულწლოვანი არ იყო. მას მიუსაჯეს თავისუფლების აღკვეთის მაქსიმალური ვადა – 20 წელი. შეთქმულების სხვა წევრებსაც თავისუფლების აღკვეთის ხანგრძლივი ვადა შეუფარდეს. დანილო ილიჩი კი ჩამოახრჩეს.
ავსტრო–უნგრეთმა სერბეთს დამამცირებელი ულტიმატუმი წაუყენა. საყოველთაო გაოცებას საზღვარი არ ჰქონდა – სერბეთი დათანხმდა. მიუხედავად ამისა, ავსტრიამ სერბეთი არაგულწრფელობაში დაადანაშაულა და დაიწყო ომი. 4 წლის შემდეგ ომი ავსტრია–უნგრეთის კაპიტულაციით დასრულდა. ბოსნია შეუერთდა სერბეთს. "ახალგაზრდა ბოსნიის" წევრების სურვილი ახდა, თუმცა გავრილო პრინციპი ამ ფაქტს ვერ მოესწრო – 3 თვით ადრე, 1918 წლის 28 აპრილს იგი ტუბერკულოზით გარდაიცვალა.
ლიტერატურა
კატეგორია:პირველი მსოფლიო ომი კატეგორია:ავსტრია-უნგრეთის ისტორია
ჰელმუტ კოლი
ჰელმუტ იოზეფ მიხაელ კოლი (Helmut Josef Michael Kohl; ; დ. 3 აპრილი 1930, ლუდვიგსჰაფენი, რაინლანდ-პფალცი, გერმანია, — გ. 16 ივნისი 2017, იქვე) — გერმანელი პოლიტიკური მოღვაწე, გერმანიის ბუნდესკანცლერი 1982-1998 წლებში. მისი 16 წლიანი მოღვაწეობა ყველაზე გრძელია გერმანიის კანცლერებს შორის ოტო ფონ ბისმარკის შემდეგ. იგი არის არქიტექტორი გერმანიის გაერთიანების და საფრანგეთის პრეზიდენტ ფრანსუა მიტერანთან ერთად მაასტრიხტის ხელშეკრულების, რითაც შეიქმნა ევროპის კავშირი. 1969-1976 წლებში იყო რაინლანდ-პფალცის მინისტრ-პრეზიდენტი. ქრისტიან-დემოკრატიული კავშირის თავმჯდომარე 1973-1998 წლებში აგრეთვე, გაერთიანებული გერმანიის პირველი კანცლერი.
ადრეული წლები და განათლება
ჰელმუტ კოლი 1930 წლის 3 აპრილს გერმანიის ქალაქ ლუდვიგსჰაფენში, რომაულ-კათოლიკურ ოჯახში დაიბადა. როგორც ამ თაობის წარმომადგენელთა უმეტესობა, კოლიც იძულებით შეუერთდა ჰიტლერის ახალგაზრდა მხარდამჭერებს, 1945 წელს კი ნაცისტური გერმანიის შეიარაღებულ ძალებს - ვერმახტს თუმცა, განვითარებული მოვლენების გათვალისწინებით, ომში უშუალო მონაწილეობა არ მიუღია. ნაცისტურმა რეჟიმმა მასზე, როგორც მოზარდზე, დიდი გავლენა ვერ მოახდინა, რასაცთავადხსნიდა „მოგვიანებით დაბადების ბედნიერებით“. კოლი იყო ოჯახის პირველი წევრი, რომელმაც საუნივერსიტეტო განათლება მიიღო. 1950 წელს სამართლის შესწავლა დაიწყო ფრანკფურტის უნივერსიტეტში, ხოლო შემდგომ ისტორიისა და პოლიტიკის მეცნიერებების სწავლა ჰაიდელბერგის უნივერსიტეტში განაგრძო ამავე უნივერსიტეტში დაიცვა დოქტორის ხარისხი 1958 წელს. სადოქტორო ნაშრომი მიუძღვნა 1945 წლის შემდგომ გერმანული პოლიტიკური პარტიების აღორძინებას. უნივერსიტეტის დასრულების შემდეგ კოლი ალფრედ ვებერის კვლევით ინსტიტუტში კვლევით საქმიანობას შეუდგა. აქტიური პოლიტიკური კარიერის დაწყებამდე იგი ბიზნეს საქმიანობითაც იყო დაკავებული.
ადრეული პოლიტიკური მოღვაწეობა
1946 წელს სკოლის დამამთავრებელ საფეხურზე მყოფი ჰელმუტ კოლი ახალდაფუძნებულ „ქრისტიან-დემოკრატიულ კავშირს“შეუერთდა. 1953 წელს გახდა ამავე პარტიის რაინლანდ-პფალცის ფილიალის საბჭოს წევრი, ხოლო 1954 წელს აირჩიეს პარტიის „ახალგაზრდული კავშირის“ თავმჯდომარის მოადგილედ. კოლითავიდანვე აქტიურად ჩაერთო მშობლიური ფედერალური მიწის ადგილობრივ პოლიტიკურ პროცესებში.1959 წელს გახდა რაინლანდ-პფალცის საკანონმდებლო ორგანოს ყველაზე ახალგაზრდა წევრი. ახალგაზრდა პოლიტიკოსი განსაკუთრებით დიდ ყურადღებას უთმობდა როგორც სასკოლო, ისე საუნივერსიტეტო განათლების სისტემის საკითხებს და მისთვის ხელშეწყობას. სწორედ მისი ინიციატივით დაარსდა კაიზერსლაუტერნის ტექნიკური უნივერსიტეტი. თავისი კარიერის პირველ მნიშვნელოვან ნაბიჯს ჰელმუტ კოლმა 1969 წლის 19 მაისს, 39 წლის ასაკში მიაღწია და გახდა რაინლანდ-პფლაცის მინისტრ-პრეზიდენტი.1970-იან წლებიდან მოყოლებული,განსაკუთრებით გამოირჩეოდა ვილი ბრანდტის მთავრობის მიმართ კრიტიკით. განვლილი გზის გათვალისწინებით, პარტიის შიგნით კოლი ყველაზე პროგრესულ ძალად განიხილებოდა, 1973 წელს იგი აირჩიეს კიდეცქრისტიან-დემოკრატების თავმჯდომარედ, ეს პოსტი მან 1998წლამდე შეინარჩუნა. 1976 წელს გამართულ ფედერალურ არჩევნებში, კოლის პარტიამ დიდი მხარდაჭერა მიიღო, თუმცა შედეგი არასაკმარისი აღმოჩნდა სოციალ-დემოკრატიჰელმუტ შმიდტის დასამარცხებლად. მისმა მოღვაწეობამ მნიშვნელოვნად იმოქმედა როგორც ქრისტიან-დემოკრატიული პარტიის, ისე მთლიანად გერმანული კონსერვატიზმის ფორმაციაზე. კერძოდ, კოლი ყურადღებას ამახვილებდა პარტიის ცენტრალურ საყრდენებსა და მემკვიდრეობაზე, რაც ითვალისწინებდა სოციალური კეთილდღეობის ინტეგრირებას კონსერვატული დღის წესრიგის გათვალისწინებით  სწორედ ამიტომ,1980-იან წლებში, საერთაშორისო კონსერვატიზმზე საუბრისას,რონალდ რეიგანისა  და მარგარეტ ტეთჩერის  გვერდით ხშირად ჰელმუტ კოლის სახელსაც ახსენებდნენ.
გერმანიის ფედერალური კანცლერი
ფედერალური კანცლერის პოსტზე დანიშნული კოლი 1960-იანი წლების მიწურულს, ვილი ბრანდტის მიერ წამოწყებული „ოსტპოლიტიკის“, ფაქტობრივად, გამგრძელებლად იქცა, რის გამოც მას ქრისტიან-დემოკრატები ხშირად აკრიტიკებდნენ კიდეც. სწორედ კოლის ინიციატივით განხორციელდა გერმანიის დემოკრატიული რესპუბლიკის სახელმწიფო საბჭოს თავმჯდომარის, ერიხ ჰონეკერის პირველი სახელმწიფო ვიზიტი. შეხვედრაზე მხარეებმა „ორი გერმანიის“ ურთიერთობის პერსპექტივები და თანამშრომლობის სახეები განიხილეს. სწორედ ეს ორი მხარე გახდა 1989 წლის 9 ნოემბერს ბერლინის კედლის  დანგრევის მონაწილე
თუმცა, როგორც აღნიშნავენ ხოლმე, გერმანიის „აღმოსავლეთის პოლიტიკას“ ჰელმუტ კოლმა „დასავლური პოლიტიკის“ ელფერიც შესძინა, რაც გამოიხატებოდა ევროპულ თანამეგობრობასთან და ამერიკის შეერთებულ შტატებთან ურთიერთობების გაღრმავებით  კანცლერობის პირველივე ვადის დასაწყისში, კოლმა თამამად დაუჭირა მხარი ამერიკული საბრძოლო რაკეტების დასავლეთ გერმანიის ტერიტორიაზე განლაგებას, რაც ვერ შეძლო მისმა წინამორბედმა, ჰელმუტ შმიდტმა
ევროპული თანამეგობრობა - „მჭიდრო კავშირი“ (“Ever Closer Union”)
ევროპული პოლიტიკური არქიტექტურის დღევანდელი სახით არსებობაში ჰელმუტ კოლს დიდი წვლილი მიუძღვის. გარდა იმისა, რომ კოლი აქტიურად მონაწილეობდა ევროპული ინტეგრაციის გაღრმავების პროცესში,მან საფრანგეთის პრეზიდენტ ფრანსუა მიტერანთან ერთად,ხელი შეუწყო გერმანიისა და საფრანგეთის მჭიდრო თანამშრომლობას. 1984 წელს ვერდენში, მიტერანისა და კოლის მიერ განხორციელებული ვიზიტი, სადაც 1916 წელს მნიშვნელოვანი ბრძოლა გაიმართა, ორი ქვეყნის შერიგების სიმბოლოდ იქცა. სწორედ ომში დაღუპულ ჯარისკაცებს მიაგეს პატივი ქვეყნის პირველმა პირებმა.გარდა ამისა, გერმანულ-ფრანგული კავშირისა და კულტურის გაზიარების მიზნით, მათივე ინიციატივით შეიქმნა ფრანგულ-გერმანული ტელეკომპანია „ARTE”
ერთიანი ევროპისადმი კოლის ხედვებსა და ინტეგრაციულ იმპულსებზე გავლენა მეორე მსოფლიო ომის დროს განვითარებულმა მოვლენებმა მოახდინა. მშობლიური ქალაქის, ლუდვიგსჰაფენის დაბომბვის ხილვამ, ახალგაზრდა კოლი მიახვედრა, რომ მხოლოდ ინტეგრაცია მიიყვანდა ევროპას საბოლოო მშვიდობამდე  მიუხედავად მრავალი წინააღმდეგობისა, ჰელმუტ კოლმა თავი მიუძღვნა ევროინტეგრაციის მასშტაბების გაზრდას და „მჭიდრო კავშირის“ იდეას (“Ever Closer Union”), რომელშიც გერმანია როგორც პოლიტიკური, ისე ეკონომიკური საყრდენის ფუნქციას შეასრულებდა. კოლის სახელს უკავშირდება ინტეგრაციის ერთ-ერთი ყველაზე ამბიციური პროექტი, 1986 წელს გაფორმებული- „ერთიანი ევროპული აქტი“, საფრანგეთის პრეზიდენტ ფრანსუა მიტერანთან ერთად მოგვარებული ბრიტანეთისთვის პრობლემური საბიუჯეტო საკითხი დაერთიანი მონეტარული კავშირისკენ გადადგმული ნაბიჯები გარდა ამისა,საბჭოთა კავშირის დანგრევის შემდგომ, გერმანიის კანცლერი მხურვალედ უჭერდა მხარს ევროპის კავშირის პოსტ-საბჭოთა ქვეყნების ევროპეიზაციის პროცესსა და ევროპის კავშირის ამ მიმართულებით გაფართოებას.
გაერთიანებული გერმანიის პირველი კანცლერი
„ცივი ომის“ დროს მიმდინარე მოვლენების გათვალისწინებით, გერმანიის გაერთიანების საკითხი საკმაოდ შორეულ პერსპექტივად აღიქმებოდა. საბჭოთა კავშირიც თავის პოზიციებში მტკიცედ იდგა, არ დაეშვა გერმანიის დემოკრატიული რესპუბლიკის ევროპულ გაერთიანებასა და ჩრდილოატლანტიკური ხელშეკრულების ორგანიზაციაში ინტეგრაცია  კოლის კანცლერად მოღვაწეობის პერიოდში  „ორ გერმანიას“ შორის ურთიერთობა სხვა სტადიაში შევიდა.
დასავლეთის ქვეყნებიდან გდრ-ის ყველზე დიდი კრედიტორი თავად გერმანიის ფედერაციული რესპუბლიკა იყო. მხოლოდ 1983-1985 წლებში გფრ-ის ბანკებმა გდრ-ს ორი მილიარდის კრედიტი გამოუყვეს, რასაც ორი მხარის შემდგარი თანამშრომლობის ერთ-ერთ მნიშვნელოვან ფაქტორად მოიხსენიებს საბჭოთა კავშირის ყოფილი საგარეო საქმეთა მინისტრი, ედუარდ შევარდნაძე თავის მემუარებში
მართალია ბერლინის კედლის ნგრევა 1989 წელს დაიწყო, თუმცაამ დროისთვის, დასავლეთ და აღმოსავლეთ გერმანიის გაერთიანებასთან დაკავშირებით შეკითხვები კვლავ ისმოდა. გდრ-ის ეკონომიკური მდგომარეობის გათვალისწინებით, მოსალოდნელი იყო ნეგატიური ეფექტები. მაშინ როდესაც გერმანიის ბუნდესტაგი 1989 წლის 9 ნოემბერს განიხილავდა პროექტს - „გაერთიანების აქტი“,დამსწრე საზოგადოებას კოლი შემდეგს დაპირდა:„არავინ იგრძნობს თავს უარესად, და უკეთესად - ბევრი“.
გაერთიანების ერთ-ერთი გადამწყვეტი ეპიზოდი ჰელმუტ კოლის რუსეთში ვიზიტს უკავშირდება. 1990 წლის 14-16 ივლისს კანცლერი მიხეილ გორბაჩოვს ეწვია, მოლაპარაკების შედეგად, მხარეები შეთანხმდნენ გაერთიანებული, სუვერენული გერმანიის უფლებაზე, შეუერთდეს ჩრდილოატლანტიკური ხელშეკრულების ორგანიზაციას, სსრკ-ს ჯარებს კი მიეცათ ქვეყნის დატოვების ვადა.
ელ-ტური
მინიატიურა ელ-ტური (الطور) — ქალაქი ეგვიპტეში. მდებარეობს სინაის ნახევარკუნძულზე, სუეცის ყურის სანაპიროზე, სამხრეთ სინაის საგუბერნატოროს ადმინისტრაციული ცენტრი. 100 კილომეტრითაა დაცილებული ქალაქ შარმ-ელ-შეიხს. ელ-ტურს გააჩნია თავისი აეროპორტი და მცირე პორტი. 2007 წლის მონაცემებით ქალაქში ცხოვრობდა 16 129 ადამიანი.
ჰელმუტ კოლი
გაერთიანებული გერმანიის პირველი კანცლერი
შემდეგი შეხვედრა 1990 წლის 12 სექტებერს, მოსკოვში გაიმართა. მხარეების მიერ ხელი მოეწერა ხელშეკრულებას „ორი პლუს ოთხი“ (ბონი, ბერლინი, პარიზი და მოსკოვი), ხოლო მეორე დღეს კოლმა და გორბაჩოვმა ხელი მოაწერეს „კეთილმეზობლობის, პარტნიორობისა და თანამშრომლობის“ შესახებ ხელშეკრულებას, რომლითაც გერმანიისა და საბჭოთა კავშირის ურთიერთობების პრინციპულად ახალი პერსპექტივები წარმოჩნდა.
ელ-ტური
რესურსები ინტერნეტში
კატეგორია:ეგვიპტის ქალაქები კატეგორია:სამხრეთ სინის მუჰაფაზა
ჰელმუტ კოლი
გაერთიანებული გერმანიის პირველი კანცლერი
ორი თვის შემდეგ მხარეებს შორის ხელი მოეწერა „დიდ ხელშეკრულებას“, რომლის მიხედვით გერმანია უარს აცხადებდა ბირთვული, ქიმიური და ბაქტერიოლოგიური იარაღის წარმოებაზე, მათ განლაგებასა და შენახვაზე.მოსკოვში გამართულ შეხვედრას ჯამში 10-მუხლიანი შეთანხმების გაფორმება მოჰყვა, სადაც ზემოთჩამოთვლილი საკითხების გარდა, გაჟღერდა: გერმანიასადა პოლონეთს შორის საზღვრის დადგენა საერთაშორისო ხელშეკრულების თანახმად, გაერთიანებული გერმანია იმოქმედებდა მხოლოდ და მხოლოდ კონსტიტუციის გათვალისწინებით, გარდა ამისა,ქვეყანა საბრძოლო ძალებს შეამცირებდა 370 000 კაცამდე. სსრკ-ს მხრიდან აღნიშნული იყო, რომ შეიარაღებული ძალები 1994 წლამდე დატოვებდნენ გერმანიის ტერიტორიას, რისთვისაც გერმანიამ 15 მილიარდი დოლარი გამოყო, რომელსაც დაემატა მანამდე აღებული 5-მილიარდიანი სესხი, რომელიც შევარდნაძემ პირადად სთხოვა ჰელმუტ კოლს.
აღსანიშნავია, რომ შეთანხმება „ორი პლუს ოთხი“ ძალაში 1991 წლის მარტში შევიდა, თუმცა რუსეთის ჯარების გერმანიიდან გამოყვანა 1994 წლამდე ვერ მოხერხდა.
1998 წლის არჩევნების შედეგად, კოლის მთავრობა გერჰარდ შროდერის მთავრობამ ჩაანაცვლა. 16-წლიანი მოღვაწეობით, ჰელმუტ კოლი გახდა ბისმარკის შემდეგ პირველი, რომელმაც ასე ხანგრძლივი დრო დაჰყო კანცლერის პოსტზე.
პირადი ცხოვრება და სიცოცხლის დასასრული
ჰელმუტ კოლი სიცოცხლის მანძილზე ორჯერ იყო დაქორწინებული. პირველად, 1960 წელს იქორწინა ჰანელორ რენერზე. თანაცხოვრებისას წყვილს ორი ვაჟი, უოლტერ და პიტერ კოლები შეეძინათ. პირველი მეუღლე კოლმა სკოლის ასაკში გაიცნო და მასთან ერთად 2001 წლამდე, მის გარდაცვალებამდე იცხოვრა. 2008 წელს, 78 წლის ასაკში მყოფმა პოლიტიკოსმა მეორედ იქორწინა. მისი მეუღლე 44 წლის მაიკ რიხტერი გახლდათ. ამ უკანასკნელთანქორწინებას საკმაოდ დიდი გამოხმაურება მოჰყვა. კოლის ვაჟის, პიტერ კოლის განცხადებით, ხელმეორედ დაქორწინება მამას არ სურდა და ეს ნაბიჯი 2008 წელს მიყენებულ თავის სერიოზულ ტრამვას დაუკავშირა.
87 წლის კოლი 2017 წლის 16 ივნისს, ბუნებრივი სიკვდილით გარდაიცვალა. გამომშვიდობების ცერემონია ბერლინის გარდა სტრასბურგში, ევროპარლამენტის შენობაში გაიმართა.ეს იყო პირველი შემთხვევა, როდესაც ევროპარლამენტმა მსგავსი ცერემონიით გააცილა პოლიტიკური მოღვაწე. ცერემონიას მნიშვნელოვანი რანგის სხვადასხვა პოლიტიკური ფიგურა დაესწრო. „გაერთიანების კანცლერი“ - ამ სიტყვებით გამოემშვიდობა ანგელა მერკელი ყოფილ კანცლერს. ჯორჯ ბუშმა კი მას “ომისშემდგომი ევროპის ერთ-ერთი უდიდესი ლიდერი“ უწოდა.
სქოლიო
კატეგორია:გერმანიის კანცლერები კატეგორია:გერმანელი პოლიტიკოსები კატეგორია:დაბადებული 3 აპრილი კატეგორია:დაბადებული 1930 კატეგორია:გარდაცვლილი 16 ივნისი კატეგორია:გარდაცვლილი 2017 კატეგორია:ცივი ომის ლიდერები
ბორექი
მინი|284x284პქ|ბორექი ისპანახის შიგთავსით ბორექი (თურქული: Börek [ბორექ], ასევე ბურექი) — გამომცხვარი შიგთავსიანი ნაწარმი, რომელიც თხელი, მრავალფენიანი ცომით მზადდება. ჩვეულებრივ შიგთავსი ხორცი, ყველი ან ბოსტნეულია. ის გვხვდება ბალკანეთის, სამხრეთ კავკასიის, ლევანტის და აღმოსავლეთ ევროპისა და დასავლეთ აზიის სამზარეულოებში. ბორექი შეიძლება მომზადდეს დიდ ტაფაში და გამოცხობის შემდეგ დაიჭრას, ან გამოცხვეს პირდაპირ დაჭრილი სახით. ზოგიერთ შემთხვევაში ზემოდან აყრიან სეზამს.
წარმოშობა და სახელწოდება
სიტყვა ბორექი თურქულიდან მოდის და ფენოვანი ცომით დამზადებულ ნებისმიერ კერძს მოიცავს. ტიეტზეს მონაცემებით სიტყვა თურქული ფესვიდან ბურ მომდინარეობს, რაც ,,გადახვევას" ნიშნავს.
ბორექი თურქული კულინარიისთვის ერთ-ერთ უმნიშვნელოვანეს კერძს წარმოადგენს და შესაძლებელია უძველესსაც. ფიქრობენ, რომ კერძი იმ პერიოდში შეიქმნა, როდესაც თურქული ტომები შუა აზიიდან მცირე აზიის ნახევარკუნძულზე გადასახლდნენ. შესაძლებელია იყოს აღმოსავლეთ რომაული (ბიზანტიური) კერძიც, რომლის სახელწოდებაც ტირიტას პლაკოუნტას (ბიზანტიური ბერძნული: εν τυρίτας πλακούντας) არის და ითარგმნება როგორც ,,ყველიანი პლაცენტა". მარცხნივ|მინი|252x252პქ|მუსქა ბორექი ბოლო ეთნოგრაფიული გამოკვლევების თანახმად, ბერეკი, ალბათ, ცალკე გამოიგონეს შუა აზიელმა მომთაბარე თურქებმა VII საუკუნემდე.
გავრცელება და ვარიაციები
ბორექი ძალიან პოპულარული კერძია ყოფილ ოსმალთა იმპერიის ქვეყნებში. განსაკუთრებით გავრცელებულია ჩრდილოეთ აფრიკის ქვეყნებსა და ბალკანეთის ნახევარკუნძულზე. სამხრეთ სლავური სამზარეულო ბორექის განსხვავებული სახებით გამოირჩევა. კერძი ასევე წარმოადგენს მიზრაჰი და სეფარდიული ებრაელების კულტურის ნაწილსაც.
თურქეთი
თურქეთში ბორექის მრავალი ვარიაცია არსებობს, რაც ქვეყნის სხვადასხვა ნაწილის კულტურითა და ტრადიციებითაა განპირობებული. ერთ- ერთ ყველაზე გავრცელებულ ტიპს სუ ბორეღი (წყლის ბორექი) წარმოადგენს, რომლის ცომის ფურცლებიც დიდ ტაფებში იხარშება და ემატება ყველი და შიგთავსის ნარევი (დამარილებული ხორცი, ხახვი და ტომატის სოუსი). ფენებს შორის მას ესმევა ზეთი. ეს შეიძლება იტალიური ლაზანიას უფრო მშრალ, ნაკლებად წვნიან ვარიანტად მივიჩნიოთ. მარცხნივ|მინი|დახვეული ,,სიგარა" ბორექი თურქეთში სიტყვა ბორექის წინ გამოიყენებენ დამატებით სიტყვას, რაც კერძის შემადგენლობასა ან წარმომავლობას აღნიშნავს (მაგალითად: სიგარა ბორეღი- შეხვეული ბორექი, ლაზ ბორეღი- ლაზური ბორექი).
არსებობს თათრული ბორექი, რომელსაც პიტნისა და ყველის ბორექს უწოდებენ. სხვანაირად მა კერძს მანტი (mantı) ჰქვია.
ალბანეთი
მინი|275x275პქ|ალბანური ბირექი ალბანეთში კერძს ბირექი ჰქვია. კოსოვოსა და რამდენიმე რეგიონში კერძს ასევე უწოდებენ პიტეს (pite). ბირექი ტრადიციულად მზადდება ცომის რამდენიმე ფენით, რომლებიც ხელით იხვევა. საბოლოო ფორმა შეიძლება იყოს მცირე ზომის, ინდივიდუალური სამკუთხედები. ის ასევე შეიძლება გაკეთდეს როგორც ერთი დიდი ბირექი. არსებობს ბირეკის სხვადასხვა რეგიონალური ვარიაცია. ის შეგიძლიათ მიირთვათ ცივად ან ცხლად.
სომხეთი
სომხური ბიორექი (բյորեկ) ან ბორექი (բորեկ), შეიცავს ფენოვან ცომს, რომელიც ყველის შიგთავსიანია. ასევე არსებობს ისპანახისა და გატარებული ხორცის ვარიაციებიც.
ბულგარეთი
ნაწარმის ბულგარული სახელწოდება ბიურექია (бюрек). ბულგარულ ენაზე ასევე გამოიყენებოდა სიტყვა ბიურეკი სხვა კერძების მიმართებაში, რომლებიც კვერცხისა და ყველისგან მზადდება. ასეთია ჩუშკა ბიურექი (чушка бюрек) და ტივიჩკა ბიურექი (тиквичка бюрек).
სქოლიო
კატეგორია:ალბანური სამზარეულო კატეგორია:ალჟირული სამზარეულო კატეგორია:სომხური სამზარეულო კატეგორია:ბულგარული სამზარეულო კატეგორია:ტუნისური სამზარეულო კატეგორია:მაროკოს სამზარეულო კატეგორია:ლიბანური სამზარეულო კატეგორია:კვიპროსის სამზარეულო
ღირსების სასამართლო
ღირსების სასამართლო — საქართველოს ეროვნული მოძრაობის ისტორიის ეპიზოდი. ეროვნული მოძრაობის ლიდერებმა ილია ჭავჭავაძის საზოგადოებას ე. წ. „ღირსების სასამართლო“ მოუწყვეს, რომლის მთავარი კითხვა იყო „ვინ არის სუკის აგენტი?“. ღირსების სასამართლო 1989 წელს ჩატარდა. შეკრება ვიდეოკამერით გადაიღეს, თუმცა უმრავლესობა არ ელოდა, რომ ჩანაწერი საბჭოთა უშიშროების ხელში აღმოჩნდებოდა. ეროვნული მოძრაობის დისკრედიტაციის მიზნით, „ღირსების სასამართლოს“ ფრაგმენტებს ტელევიზიით აჩვენებდნენ.
სქოლიო
კატეგორია:საქართველოს ისტორია
Electronic Arts
ელექტრონიკ არტსი (ინგლ. Electronic Arts (EA)) — კომპიუტერული და ვიდეო თამაშების განმავითარებელი, გამომცემი და გამავრცელებელი ამერიკული კომპანიაა. ის ტრიპ ჰოუკინსის მიერ 1982 წელს იქნა დაარსებული, და პიონერი იყო სახლის კომპიუტერული თამაშების ინდუსტრიაში. EA ცნობილი იყო დიზაინერების და პროგრამისტების პრომოუტირებისთვის, რომლებიც თამაშის განვითარებასთან იყვნენ დაკავშირებულები. თავის ადრეულ წლებში EA მხოლოდ გამომცემელ-გამავრცელებელი იყო ექსკლუზიურად სახლის კომპიუტერებისთვის, მაგრამ 1980-იან წლებში თავად დაიწყო სახლის კომპიუტერებისთვის თამაშების განვითარება, ხოლო ადრეული 1990-იანი წლებიდან უკვე კონსოლების მხარდაჭერა დაიწყო. ასევე ოთხმოცდაათიან წლებში EA-მ რამდენიმე წარმატებული დეველოპერის მოპოვებით გაფართოება დაიწყო და 2000 წლიდან უკვე მსოფლიოში სიდიდით მესამე გამომცემელი გახდა $3.129 მილიარდი აშშ დოლარის სუფთა შემოსავლით ერთ ფისკალურ წელს, 2005 წლის 31 მარტს. ამჟამად, კომპანიის ყველაზე წარმატებული პროდუქტები სპორტული სიმულატორები, რომლებიც EA Sports ლეიბლით გამოდის, პოპულარული კინოების ლიცენზიებზე დაფუძნებული და დიდი ვადით ლიცენზირებული თამაშები Need for Speed, Medal of Honor, The Sims, Command and Conquer და თამაშ Burnout-ის ბოლო სერიებია. კომპანია ასევე კრიტიკის ობიექტი იყო თავისი ბიზნეს ტაქტიკის, თანამშრომლების მიმართ გატარებული პოლიტიკის და სახელწოდებებში ინოვაციის ნაკლებობის გამო.
ისტორია
thumb|left|300px|ელექტრონიკ არტსის ისტორიული ლოგო, 1982–1999. 1982 წელს, EA, შემდეგ ცნობილი როგორც Amazin' Software, დაარსსებულ იქნა $2 მილიონი გამშვები კაპიტალით Sequoia Capital, Kleiner, Perkins, Caufield & Byers, და Sevin Rosen Funds მიერ. წლის ბოლოსთვის Amazin' Software 11 თანამშრომლამდე გაიზარდა და საჭირო გახდა დაეარსებინათ კომპანიის პირველი სათავო ოფისი სან მატეოში, კალიფორნია.
კომპანიის 1982 წლის ბიზნეს გეგმის მიხედვით, მისი თავდაპირველი ბიზნეს მიზანები პირველ ექვს წელიწადში მილიარდ-დოლარიან კომპანიამდე გაზრდა და "ისეთი პროგრამის შექმნა იყო, რომელიც კომპიუტერს ქონის ღირსად აქცევდა". იმ დროს, ელექტრონიკ არტსი თამაშების გამომცემი 136-ე კომპანია იყო აშშ-ში და მან თავის მილირდ-დოლარიან მიზანს მიაღწია, თუმცა ამას 12 წელი დასჭირდა.
თავისი საქმიანობის დაწყების შემდეგ, EA-მ უნიკალური მიდგომა გამოიჩინა ინდუსტრიის მიმართ. ბიზნეს კუთხით, EA პიონერი იყო გადამყიდველებთან და საცალო მოვაჭრეებთან პირდაპირი, შუამავლის გარეშე დამყარებული ურთიერთობების მხრივ, რაც მანამდე არცერთ კომპიუტერის პროგრამების დეველოპერ კომპანიას არ გაუკეთებია. ამ პირდაპირი გაყიდვის სტრატეგიას თან ახლდა ფაქტი, რომ კომპანია ცდილობდა გაეყიდა ახალი, დაუმკვიდრებელი დასახელებები, რაც ნელი გაყიდვებით ხასიათდებოდა, რადგან გადამყიდველები უპირატესობას უკვე დამკვიდრებულ ბრენდ-სახელებს და არსებულ დისტრიბიუტორ პარტნიორებს ანიჭებდნენ. ამ გამოწვევების მიუხედავად, ელექტორნიკ არტსის შემოსავალმა პირველ წელს US$5 მილიონს მიაღწია, რაც მომდევნო წელს US$11 მილიონამდე გაიზარდა. ამჟამინდელი აღმასრულებელი დირექტორი ლარი პრობსტი 1984 წელს გაყიდვების დეპარტამენტის ვიცე პრეიდენტად მივიდა კომპანიაში და შემოსავალი US$18 მილიონამდე გაზარდა. პრობსტმა გაზარდა გაყიდვების ჯგუფი და ამერიკის თამაშების გამმცემელთა შორის ყველაზე დიდი გაყიდვების ძალა შექმნა. საბოლოო გამყიდველებთან პირდაპირმა ურთიერთობამ თავისი პოზიტიური შედეგი გამოიღო, რაც EA-სთვის უფრო დიდ პროცენტებში და ბაზრის უკეთესად გააცნობაში გამოიხატებოდა. EA-მ კარგად გამოიყენა ეს უპირატესობები, რათა თავის ადრეულ კონკურენტებს ადვილად გადახტომოდა.
კომპანიამ ასევე დანერგა ახალი სტილი, ვიდეო თამაშის დეველოპერების წარმოჩინებას ის როკ ვარსკვლავების მსგავსად ცდილობდა. ეს მიმართულება გამყარებული იყო თამაშების როკ ალბომების მსგავსი შეფუთვით წარმოდგენაში 1980-იანების ბოლოს და 1990-იანების დასაწყისში, რაც კომპანიის აზრთ შემოქმედებითი გრძნობის გაჩენას უწყობდა ხელს. EA მუდმივად მიმართავდა თავის დეველოპერებს "არტისტებად", მათ ფოტოებს თამაშების შეფუთვაზე და რეკლამებში იყენებდა. ელექტრონიკ არტსი მათ მოგებასაც უნაწილებდა, რაც ინდუსტრიაში მის სახელს და იმიჯს ამყარებდა. ალბათ ამ მიზეზების გამო მოხდა ის, რომ EA-მ საუკეთესო შემოქმედებითი ტალანტების დიდი უმრავლესობა მიიზიდა.
სახელის ცვლილება
ზოგ ადრეულ თანამშრომელს არ მოსწონდა სახელი Amazin' Software, რომელიც ჰოუკინსმა კომპანიის დაარსებისას აირჩია. Apple-ში ყოფნის დროს ჰოუკინსს მოსწონდა კომპანიის ქალაქგარე შეხვედრები და ასეთი შეხვედრა მოაწყო EA-სთვის 1982 წლის ოქტომბერში. ქალაქგარეთ ხანგრძლივი ბიზნეს დღის შემდეგ, 12-მდე თანამშრომელი და მრჩეველი შეთანხმდა, რომ იმ ღამეს დარჩებოდნენ და შეეცდებოდნენ სახელზე ერთსულოვნად შეთანხმებულიყვნენ.
ჰოუკინსს სიტყვა "electronic" (ელექტრონული) მოსწონდა, და ზოგიერთმა თანამშრომელიმა "Electronic Artists" და "Electronic Arts" წამოაყენა. სხვა კანდიდატურები იყო გორდონის "Blue Light", გამომდინარე ფილმიდან "Tron".
როდესაც გორდონი და სხვები "Eleronic Arts"-ის გატანას ცდილობდნენ, კინო კომპანია United Artists-ის ტრიბიუტად, სტივ ჰეიესი ოპონირებას შეეცადა სიტყვებით "ჩვენ არ ვართ არტისტები, ისინი არიან...", რაც გულისხმობდა, რომ დეველოპერები, რომელითა თამაშების გამოცემასაც EA აპირებდა არტისტები, ხელოვანები იყვნენ. ჰეიესის ამ განცხადებამ ყველა სიმპატიით განაწყო ელექტრონიც არტსის მიმართ და ის ერთხმად იქნა არჩეული.
კატეგორია:Electronic Arts კატეგორია:აშშ-ის კომპანიები კატეგორია:ვიდეო თამაშების მწარმოებელი კომპანიები კატეგორია:ვიდეო თამაშების კომპანიები ამერიკის შეერთებულ შტატებში
Raptiformica sanguinea
Raptiformica sanguinea — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Raptiformica-ს გვარიდან. მიეკუთვნება Formicinae-ს ქვეოჯახს. .
სქოლიო
კატეგორია:ჭიანჭველები
საერთაშორისო კონვენცია ხომალდებიდან გაჭუჭყიანების აღკვეთის შესახებ
საერთაშორისო კონვენცია ხომალდებიდან გაჭუჭყიანების აღკვეთის შესახებ (მოდიფიცირებულია 1978 წლის პროტოკოლით, მარპოლი 73/78; International Convention for the Prevention of Pollution from Ships 73/78) ― ერთ-ერთი ყველაზე მნიშვნელოვანი საერთაშორისო საზღვაო გარემოსდაცვითი კონვენცია. შეიმუშავა საერთაშორისო საზღვაო ორგანიზაციამ ოკეანეებისა და ზღვების გაჭუჭყიანების მინიმუმამდე დასაყვანად.
კონვენციას ხელი 1973 წლის 17 თებერვალს მოაწერეს, თუმცა ძალაში არ შესულა. დღევანდელი კონვენცია 1973 წლის კონვენციისა და 1978 წლის პროტოკოლის კომბინაციაა, რომელიც 1983 წლის 2 ოქტომბერს შვიდა ძალაში. 2018 წლის მონაცემებით, ხელშეკრულებას 156 ხელმომწერი სახელმწიფო ჰყავს.
კონვენციის ხელმომწერი სახელმწიფოების დროშის ქვეშ მცურავი ყველა ხომალდი ვალდებულია მის მოთხოვნებს დაემორჩილოს, მიუხედავად იმისა, თუ სად ცურავენ. წევრი სახელმწიფოები ვალდებული არიან გემების ეროვნულ რეგისტრში ხომალდების რეგისტრაციაზე.
აკიუკი ნოსაკა
აკიუკი ნოსაკა (野坂 昭如 Nosaka Akiyuki; დ. 10 ოქტომბერი, 1930 — გ. 9 დეკემბერი, 2015) — იაპონელი მწერალი, მომღერალი, ლირიკოსი და იაპონიის მთავრობის ზემო პალატის ყოფილი წევრი. როგორც მწერალი ასევე იყენებს ფსევდონიმს იუკიო აკი, ხოლო როგორც მომღერალი — კლოდ ნოსაკა.
სქოლიო
კატეგორია:იაპონელი მწერლები კატეგორია:იაპონელი მომღერლები
ბანი (ქარელის მუნიციპალიტეტი)
ბანი — სოფელი საქართველოში, შიდა ქართლის მხარის ქარელის მუნიციპალიტეტში (ზღუდერის თემში). მდებარეობს თრიალეთის ქედის ჩრდილოეთ კალთაზე. მდინარე ორბოძალისწყლის (ძამის შენაკადი) მარჯვენა მხარეს. ზღვის დონიდან 1130 მეტრი. ქარელიდან 18 კილომეტრი.
დემოგრაფია
2014 წლის აღწერის მონაცემებით სოფელში ცხოვრობს 2 ადამიანი.
დიოსკურია
დიოსკურია (Διοσκουριάς) — ანტიკური ქალაქი კოლხეთის სამეფოს შავი ზღვის სანაპიროზე (ახლანდელი ქ. სოხუმის ადგილზე). დააარსეს ბერძნებმა მოახალშენეებმა, მილეტელებმა, ძვ. წ. VI საუკუნეში.
ადგილმდებარეობა
1953 წელს ერთ-ერთი სანატორიუმის ფიზკულტურის ხელმძღვანელმა იური მოვჩანმა ზღვის ფსკერზე ნაპირთან ახლოს ქვის ლოდი შეამჩნია, გაწმენდისა და ნაპირზე გამოტანის შემდეგ ნახეს რომ ქვა მარმარილოს ბარელიეფი იყო. ეს ძველი ქალაქის დიოსკურიის ნანგრევები აღმოჩნდა.
ეტიმოლოგია
სახელი უწოდეს დიოსკურების ლედას ტყუპების, პოლიდევკესა და კასტორის პატივსაცემად, ისინი იაზონთან ერთად არგოთი კოლხეთშიც იყვნენ. ამ ვერსიას იზიარებს პომპონიუს მელა. ზოგი ავტორი (სტრაბონი, პლინიუს უფროსი) გადმოგვცემს, რომ იგი დაარსებულია კასტორისა და პოლუქსის მეეტლეების, ამფიტიუსისა და კერკიუსის (ამფისტრატოსი და რეკასი) მიერ.